Junk food the dangerous food - twrlive.net Junk food the dangerous food
« Fruit for health “dragon fruit” Great benefit of honey drop of sweet taste nutrients » ’n Bybelse stemgids vir die 2019-verkiesing | Maroela Media
Gareth Stead is die nasiebou-portefeuljeleier van Every Nation in Suider-Afrika. Foto: Twitter.com
Deur Gareth Stead
Terwyl ons aanstaltes maak om ons kruisie te gaan trek vir die sesde nasionale demokratiese verkiesing, moet ons eers gaan kyk wat die Bybel te sê het oor demokrasie, regering en nasiebou in Suid-Afrika, soos dit vandag daaruit sien.
Teokrasie versus demokrasie
Wanneer leiers gekies moet word, word daar volgens die Bybel opgetree, met ander woorde ons laat God toe om te kies. Voorbeelde hiervan is toe God vir, onder andere, Adam, Noag, Abraham, Moses, Ester en Maria gekies het om leiers te wees – mans en vroue so na sy hart (“after His own heart”).
God pas teokratiese reëls toe as dit kom by mense en hul gemeenskappe. Daarteenoor staan demokrasie waar mense hul eie heersers en wette kies waarvolgens hulle regeer wil word.
Hoewel ons sal agterkom dat die beginsels van demokrasie oorspronklik uit die Bybel kom, is God se koninkryk nie ŉ demokrasie nie, maar ŉ teokrasie. Jesus is heerser en koning – op alle vlakke en vorme van leierskap in die koninkryk van God behoort daar ŉ oorgawe aan Christus as heerser te wees en die behoefte om volgens die wil van God op te tree.
Die Bybelse ontstaan van demokrasie (Eksodus 18:17-27)
Die heel eerste leiers wat gekies moes word, was nadat Moses die Raad van Jetro ná die uittog uit Egipte gehoorsaam het.
Vers 17 begin met Jetro wat aan Moses sê: “Jy maak nie reg nie.” Jetro het agtergekom dat Moses op sy eie regeer en dat hy sy raad volgens sy eie daargestelde kriteria verkies het.
Bybelse kriteria vir die kies van kandidate vir ŉ openbare amp
In vers 21 sien ons dat die vier sleutelvereistes vir die kies van kandidate wat ŉ openbare amp moet beklee, vandag net so geldig is as toe Moses die volk van Israel gelei het:
Bekwaamheid: “Bekwame mans/vroue” beteken dat hulle bevoeg en in staat moet wees om die werk te doen. Wanneer leiers gekies word op grond van familie- of politieke verbintenisse, of na aanleiding van hoe aantreklik, ryk, gewild of beroemd hulle is, sonder enige inagneming van hul bevoegdheid, dan is mislukking en ongelukkigheid onvermydelik.
Daar is reeds te veel swaarkry en probleme in Suid-Afrika. Toe dit kom by die aanstelling van leiers, is bevoegdheid oor die hoof gesien – of dit nou in die regering, staatsbeheerde ondernemings, besighede, skole, universiteite of selfs in die kerk was.
Godvresendheid: Om Godvresend te wees, was die tweede vereiste wat Jetro aan Moses gestel het. Godvresendheid, oftewel om godsdienstig te wees, spreek van ŉ hart vol liefde vir God, ŉ Christelike karakter, nederigheid, gedienstigheid, die vrug van die Gees, en so meer.
ŉ Persoon se privaat lewe kan ongelukkig nie van sy openbare amp geskei word nie. Die Bybel stel dit duidelik: as jy nie by bybelse standaarde in jou privaat lewe hou nie, word jy gediskwalifiseer om ŉ openbare amp te beklee.
Eerlikheid: Jetro het gesê dat leiers “liefhebbers van die waarheid” moet wees. Ons skiet hier so ver tekort ten opsigte van hierdie vereiste vir verkose openbare amptenare.
Dit is in vandag se tye ongelukkig so dat dit moeilik is om ŉ eerlike politikus te vind. Dis asof politici van vroeg af in hul politieke loopbaan leer om oneerlik te wees of om “ekonomies met die waarheid” om te gaan. Hulle het selfs skakelbeamptes nodig om hulle teen skandale te beskerm en beeldpoetsers om te sorg dat hul openbare beeld goed vertoon, want op hul eie integriteit, eerlikheid en optredes kan hulle nie meer staatmaak nie.
Dit het tyd geword dat ons van ons politieke leiers (en leiers in elke sfeer van die samelewing) absolute eerlikheid verwag en vereis.
Onomkoopbaarheid: In die afgelope dekade het ons eerstehands gesien hoe korrupte politici en korrupte sakelui ons vooruitgang in die gemeenskap kan pootjie.
Die Zondo-kommissie van ondersoek is een van baie kommissies wat in die lewe geroep is om bewerings van korrupsie in sommige van die hoogste hiërargieë van die politieke arena te ondersoek. Daarteenoor vra God dat leiers onomkoopbaar moet wees.
Die rede waarom korrupsie so algemeen geword het, is weens die versugting na geld en mag. Selfsugtige belange is bó die bybelse opdrag om God en ons naaste met opoffering te dien, gestel. En as gevolg hiervan belewe ons tans ŉ groot krisis in ons land.
Om die regte kriteria toe te pas wanneer ons stem, is ŉ uitdaging
Hierdie vier vereistes is bybels en suiwer, en is steeds van toepassing op Suid-Afrika vandag. Die groot uitdaging lê egter daarin dat dit om twee redes moeilik sal wees om dit met hierdie verkiesing toe te pas:
Partylys: Weens die partylys-stelsel gaan jou individuele stem na ŉ party eerder as na ŉ persoon.
Dit is stellig te laat om hierdie kriteria nou te gebruik, aangesien dit reeds toegepas moes gewees het toe die partye gekies het watter kandidate op die partylys behoort te verskyn. Partye het hul eie interne prosesse gevolg om hierdie lyste op te stel en na alle waarskynlikheid was dit nie ŉ baie demokratiese en deursigtige proses nie.
Maar ons kan steeds die bybelse kriteria indirek toepas. Ons kan die verskillende partylyste deurgaan en kyk of die kandidate wat daarop verskyn – veral die partyleiers en mense boaan die lys – aan die bybelse vereistes voldoen om ŉ openbare amp te beklee. Indien dié kandidate afbreuk aan hierdie standaarde sou doen, behoort ons nie vir die spesifieke party te stem nie. Daarteenoor behoort ons vir ŉ party wat dieselfde kriteria toon (of ŉ hoë ooreenstemming daarmee) te stem.
Dit beteken dat jy eintlik die verskillende partye en hul beleide, en die kandidate vooraf moet navors om te weet waarvoor hulle staan, as om slegs die partynaam of hardste stem te kies.
Verkiesingsproses: Die tweede uitdaging lê in die feit dat ons verkiesingsproses kandidate nie toelaat om ŉ spesifieke kiesafdeling te verteenwoordig nie – ŉ persoon kan slegs deur middel van ŉ politieke party verkies word. Daarom kan onafhanklike kandidate nie vir die provinsiale of nasionale regering in aanmerking kom nie. Dit is stellig onkonstitusioneel en dit het nodig geword om druk uit te oefen vir die hervorming van die verkiesingsproses sodat dit nie net met ons eie Grondwet strook nie, maar om die weg te baan vir bybelse kriteria wat meer direk toegepas kan word wanneer mense vir openbare ampte gekies moet word.
Hoekom moet ek stem?
Noudat die “hoe om te stem” afgehandel is, kyk ons vlugtig na die “waarom ek moet stem”. Dit is belangrik om jou stem te gebruik – nie slegs omdat dit jou konstitusionele reg en verantwoordelikheid is nie, maar ook om God te vereer vir die vryheid van keuse wat jy gegun is. En wanneer jy stem, beoefen jy jou geloof om God – ongeag die beperkings van demokrasie – te vertrou, sodat leiers wat godvresend is en hul mense goed sal dien, verkies word.
Ons behoort nooit die vryheid wat God ons gegee het, as vanselfsprekend te aanvaar nie. Laat ons eerder ons vryheid van keuse op só ŉ manier aanwend dat ons God daarmee eer. Laat ons die grense en beperkinge wat God op vryheid plaas, respekteer.
Kom ons gaan stem as teken van daardie vryheid wat ons nie sonder opoffering gekry het nie.
Moenie die verkiesing as ligtelik beskou nie.
Wanneer ons stem, laat ons nie net die mense om ons raaksien nie, maar na God kyk vir ŉ hoër standaard vir die leiers wat Suid-Afrika in elke sfeer van die samelewing nodig het. Sodat hulle ons na ons beloofde land kan lei.
Gareth Stead is die nasiebou-portefeuljeleier van Every Nation in Suider-Afrika.
christelik Verkiesing 2019
Nee wat, eerwaarde, dominee, die uwe, u eiertjie is nie die Woord nie maar u persoonlike en eie mening. Om nou te wil dink presies wat die Vader dink tov all nations in SA is verwaand verby. Hoeveel glo kerklikes wil nog hierdie korrupte spulletjie tot heilig verhef sou hul net hul kruisie trek agter… ‘n mens se opinie en selfverheffing tot ‘n lekker sitplek in die parlement teen lekker pay…
Ek stem saam dat ons onder ‘n teokrasie moet staan, dat dit die verkose Godgegewe stelsel is vir Sy land en volk .., maar hoe kanselleer die skrywer daardie insig wat hy openbaar deur dan juis stemmery aan te moedig! Hierdie land en wêreld kan by geen stembus oorwinning behaal nie. Ons leef in die eindtye van verval, Goddeloosheid en toetrede van die antichris en sy trawante wat slegs ten doel het om die koninkryk van die Opperherder te vernietig. In terugkeer tot Hom en in rus lê ons heil en die oorwinning sal slegs deur ‘n hand van Bo… Lees meer »
Hou op om godsdiens in politiek in te sleep, en politiek in godsdiens in.
Ons geveg is nie teen vlees en bloed nie maar teen bose magte. Dankie vir hierdie rubriek. Ons moet vertrou op die Here en nie mense nie. Ons is immers as “warriors” hier geplaas om God te eer in alles wat ons doen, insluitend politiek!
God is en was nog NOOIT deel van politiek en die wereldse agenda nie. Dit is die speelplek van satan homself.
God was juis in Christus gekruisig deur die wereldse en teologiese regime van die tyd.
God het net een doel en dit is om Sy kinders uit die wereldse politieke en kerklike sisteem te verwyder en hiervoor gebruik Hy Godgestuurde profete soos Johannes die doper…